Diari Oficial de la Generalitat Valenciana


Sumari del DOGV 2501, del 05-05-1995 (1995/834568)

ORDRE de 23 de gener de 1995, de la Conselleria d'Economia i Hisenda, per la qual s'acorda cedir al Consorci Provincial d'Alacant per als serveis de prevenció i extinció d'incendis, l'ús de dues furgonetes de comunicacions Dayli 40.10 (4x4) xassís cabina 3.200 mm, amb equipament de taller mecànic sobre furgó, amb kit mòbil, tacòmetres i fars rotatius.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/01/23/(2)/dof/vci/html**

### Dades del document

Número de DOGV
:   2501

Data del DOGV
:   05-05-1995

Secció del DOGV
:   DISPOSICIONS GENERALS

Número del document
:   1995/834568


Data del document
:   23-01-1995

Organisme emissor
:   Conselleria d'Economia i Hisenda

Tipus de document
:   Ordre

ORDRE de 23 de gener de 1995, de la Conselleria d'Economia i Hisenda, per la qual s'acorda cedir al Consorci Provincial d'Alacant per als serveis de prevenció i extinció d'incendis, l'ús de dues furgonetes de comunicacions Dayli 40.10 (4x4) xassís cabina 3.200 mm, amb equipament de taller mecànic sobre furgó, amb kit mòbil, tacòmetres i fars rotatius.   
El conseller d'Administració Pública ha proposat la cessió al Consorci Provincial d'Alacant per als serveis de prevenció i extinció d'incendis, de l'ús de dues furgonetes de comunicacions Dayli 40.10 (4x4) xassís cabina 3.200 mm, amb equipament de taller mecànic sobre furgó, amb kit mòbil, tacòmetres i fars rotatius.  
La cessió dels mencionats vehicles es considera necessària per a la utilització d'aquests pels serveis d'emergència de l'esmentat consorci provincial.  
Atés en sentit ampli el que disposen els articles 41 i següents de la Llei 3/1986, de 24 d'octubre, de Patrimoni de la Generalitat Valenciana, quant a la cessió gratuïta de béns per a fins d'utilitat pública i interés social.  
Ateses les competències que, en virtut del que disposa l'article 56-3 de l'esmentada llei, corresponen a la Conselleria d'Economia i Hisenda, en relació amb els vehicles propietat de la Generalitat Valenciana,  
ORDENE  
Article primer  
Cedir al Consorci Provincial d'Alacant Serveis de Prevenció i Extinció d'Incendis l'ús de dues furgonetes de comunicacions, amb equipament de taller mecànic sobre furgó, amb kit oficina mòbil, tacòmetres i fars rotatius, núm. de bastidor ZCFD4079105/021425 i ZCFD4079105/021826.  
Article segon  
La cessió s'efectua per termini de 10 anys, sempre que s'acomplisca la finalitat assenyalada en l'article anterior, i podrà, transcorregut aquest temps, mantenir la cessió durant la resta de vida útil dels vehicles.  
Article tercer  
El Consorci Provincial d'Alacant per als serveis de prevenció i extinció d'incendis es compromet, en aquesta cessió a:  
- Disposar del personal idoni per a la utilització dels vehicles per cadascuna de les seccions o unitats d'intervenció.  
- Conservar-los amb suficients garanties de seguretat, a fi d'evitar-ne la pèrdua, robatori, deterioració o destrucció.  
- Utilitzar-los en totes les actuacions que es considere necessari, ocorregudes en el seu àmbit territorial d'actuació o altres i, si és procedent, a requeriment de les autoritats competents en matèria de Protecció Civil.  
- Fer-se càrrec de totes les despeses de conservació i manteniment dels vehicles, i també de les assegurances corresponents, i de les despeses de repercussió de qualsevol tribut que puga correspondre a la titularitat d'aquests.  
Article quart  
La cessió queda condicionada a la utilització dels vehicles pels serveis d'emergència del Consorci Provincial d'Alacant per als serveis de prevenció i extinció d'incendis o al seu ús en altres finalitats segons de les necessitats de l'esmentat Consorci.  
Article cinqué  
La Generalitat Valenciana, a través de la Conselleria d'Administració Pública, es reserva el dret d'inspecció de l'ús i estat dels vehicles cedits, i aquesta última pot proposar a l'anul.lació de la cessió si no s'acompleixen les condicions establertes en aquest document.  
Article sisé  
Aquesta cessió es formalitzarà en la corresponent acta de lliurament que serà subscrita pel director del Consorci Provincial d'Alacant per als serveis de prevenció i extinció d'incendis i pel director general d'Interior, de la Conselleria d'Administració Pública.  
València, 23 de gener de 1995  
El Conseller d'Economia i Hisenda,  
AURELIO MARTíNEZ ESTÉVEZ


Còpia Permalink ELI